Diari Oficial de la Generalitat Valenciana


Sumari del DOGV 6337, del 20-08-2010 (2010/9302)

ORDE 30/2010, de 3 d'agost, de la Conselleria d'Agricultura, Pesca i Alimentació, per la qual s'aprova el text del Reglament sobre Producció i Etiquetatge dels Productes Ecològics i del Comité d'Agricultura Ecològica de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/08/03/30/dof/vci/html**

### Dades del document

Número de DOGV
:   6337

Data del DOGV
:   20-08-2010

Secció del DOGV
:   I. DISPOSICIONS GENERALS

Número del document
:   2010/9302


Data del document
:   03-08-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agricultura biològica
    * reglament intern
    * etiquetatge
    * legislació
    * producte agrícola

ORDE 30/2010, de 3 d'agost, de la Conselleria d'Agricultura, Pesca i Alimentació, per la qual s'aprova el text del Reglament sobre Producció i Etiquetatge dels Productes Ecològics i del Comité d'Agricultura Ecològica de la Comunitat Valenciana. [2010/9302]  
El Reglament (CE) número 834/2007, de 28 de juny de 2007, del Consell, sobre producció i etiquetatge dels productes ecològics, i pel qual es deroga el Reglament (CEE) número 2092/1991, i totes les seues modificacions, així com el Reglament (CE) número 889/2008, de 5 de setembre de 2008, de la Comissió, pel qual s'establixen disposicions d'aplicació del Reglament (CE) número 834/2007, del Consell, sobre producció i etiquetatge dels productes ecològics, respecte a la producció ecològica, el seu etiquetatge i el seu control, i totes les seues modificacions, establixen les normes per a la producció ecològica, el seu etiquetatge i el seu control a la Comunitat Europea.   
L'Orde de 13 de juny de 1994, de la Conselleria d'Agricultura, Pesca i Alimentació, per la qual s'aprova el Reglament sobre Producció Agrícola Ecològica, i la seua indicació en els productes agraris i alimentaris, i es crea el Comité d'Agricultura Ecològica de la Comunitat Valenciana, el va configurar com a òrgan desconcentrat de la Conselleria d'Agricultura, Pesca i Alimentació per a exercir les funcions d'autoritat de control en el territori de la Comunitat Valenciana i com a òrgan encarregat d'aplicar el sistema de control establit en el Reglament (CE) número 2092/1991, de 24 de juny de 1991, del Consell, sobre la producció agrícola ecològica i la seua indicació en els productes agraris i alimentaris, amb totes les seues disposicions i modificacions, reglament modificat en darrer lloc pel Reglament (CE) número 394/2007, de la Comissió, ambdós derogats.   
L'experiència adquirida durant estos anys de funcionament del Comité d'Agricultura Ecològica de la Comunitat Valenciana, juntament amb la necessitat d'adaptar la seua estructura i funcions a allò que s'establix en la normativa comunitària UNE-EN 45235 o norma que la substituïsca, relativa als requisits que han de tenir les entitats de certificació de producte, han posat de manifest la necessitat de revisar la configuració de l'esmentat Comité d'Agricultura Ecològica de la Comunitat Valenciana (d'ara endavant CAECV), i adequar a la normativa comunitària sobre esta matèria les condicions de producció ecològica a la Comunitat Valenciana.   
Per mitjà de la Llei 10/2006, de 26 de desembre, de Mesures Fiscals, de Gestió Administrativa i Financera, i d'Organització de la Generalitat, el CAECV s'ha convertit en corporació de dret públic amb personalitat jurídica pròpia, i plena capacitat d'obrar, per al compliment de les seues finalitats: la representació, garantia i promoció dels productes emparats per la denominació, així com el desenrotllament de mercats.   
El Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana, segons nova redacció feta pel Decret 46/2010, de 12 de març, del Consell, pel qual es modifiquen: l'article 4, apartat 4; l'article 6, apartat 3; l'article 7, apartats 1, 3 i 5; l'article 8, apartat 1; i l'article 11, apartats 2, 3, 4 i 5, del Decret 222/2007, de 9 de novembre, del Consell, ja esmentat, sorgix amb la finalitat d'adaptar el marc regulador perquè els organismes de certificació de producte puguen complir l'obligació comunitària d'actuar i acreditar-se de conformitat amb la norma europea UNE EN 45707, tal com s'establix en els reglaments comunitaris, a més d'aprovar-se determinades modificacions relacionades amb l'estructura de gestió dels consells reguladors o òrgans de gestió de les denominacions de qualitat de la Comunitat Valenciana.   
En este sentit, l'esmentat Decret 222/2007 és aplicable a aspectes com la composició i les funcions del CAECV i justifica que siga procedent l'elaboració d'un nou Reglament sobre Producció i Etiquetatge dels Productes Ecològics i del Comité d'Agricultura Ecològica de la Comunitat Valenciana que ha de substituir l'anterior.   
El nou Reglament del Comité d'Agricultura Ecològica, suposa un pas endavant, ja que a més de recollir els canvis en les funcions i l'estructura del CAECV, incorporats per la Llei 10/2006, de 26 de desembre; el Decret 222/2007, de 9 de novembre, del Consell; i el Decret 46/2010, de 12 de març, del Consell, també servix per a revisar tots aquells altres aspectes que, d'acord amb l'experiència aconseguida en l'etapa anterior, permetran l'aplicació del sistema de control i l'agilitat de funcionament del CAECV.   
D'altra banda, la normativa comunitària en esta matèria té el caràcter de marc comunitari general que proporciona la base per al desenrotllament sostenible de mètodes ecològics de producció, i garantix al mateix temps el funcionament eficaç del mercat interior, i s'assegura la competència lleial, la protecció de consumidors i la confiança d'estos, tal com s'establix explícitament en l'article 1 del Reglament (CE) 834/2007, del Consell, per la qual cosa es fa necessari traslladar este marc normatiu a l'àmbit de la Comunitat Valenciana sobre el qual el CAECV estén les seues competències.   
El Reglament del CAECV recull les novetats normatives en matèria de producció ecològica, la seua estructura corporativa i la definició de les funcions juridicopúbliques que li han sigut assignades legalment amb la idea d'oferir-li l'operador ecològic un marc legal clar i diàfan a què subjectar la seua activitat productiva. Sobre el CAECV, a la vista de l'experiència demostrada i els bons resultats obtinguts, es confia el control i la certificació de la producció ecològica, s'atén a la necessitat de la normativa comunitària d'indicar qui es constituïx en autoritat de control reconeguda per la Comunitat Europea.   
Estem davant d'una normativa moderna que dóna resposta a una creixent demanda per part del consumidor de productes ecològics a qui cal garantir-li el compliment de la normativa ecològica en els productes que consumix, com al mateix temps assegurar que entre els operadors concórreguen condicions de competència lleial.   
Per tot allò que s'ha exposat, a proposta del Comité d'Agricultura Ecològica de la Comunitat Valenciana, i en l'exercici que em conferix la Llei 5/1983, de 30 de desembre, del Consell,   
ORDENE  
Article únic   
S'aprova el Reglament sobre Producció i Etiquetatge dels Productes Ecològics i del Comité d'Agricultura Ecològica de la Comunitat Valenciana, que s'inclou com annex d'esta orde.   
DISPOSICIÓ ADDICIONAL  
Única. Acreditació en el compliment de la norma UNE-EN 45287 o norma que la substituïsca   
Per a l'acreditació del compliment de la norma sobre els requisits generals per a entitats que realitzen la certificació de producte (UNE-EN 45786 o norma que la substituïsca), s'han d'efectuar sobre este reglament aquelles modificacions que siguen necessàries per a l'obtenció de l'esmentada acreditació.   
DISPOSICIÓ DEROGATÒRIA  
Única   
Queda derogada l'Orde de 13 de juny de 1994, de la Conselleria d'Agricultura, Pesca i Alimentació, per la qual s'aprova el Reglament sobre Producció Agrícola Ecològica, i la seua indicació en els productes agraris i alimentaris, i es crea el Comité d'Agricultura Ecològica de la Comunitat Valenciana. Així mateix queden derogades totes les disposicions que del mateix rang o d'un rang inferior s'oposen a allò que es disposa en esta orde.  
DISPOSICIÓ FINAL  
Única   
Sense perjudici d'allò que es disposa en les disposicions transitòries, el reglament annex a esta orde entrarà en vigor l'endemà de la publicació en el Diari Oficial de la Comunitat Valenciana.   
València, 3 d'agost de 2010  
La consellera d'Agricultura, Pesca i Alimentació  
MARITINA HERNÁNDEZ MIÑANA  
Annex únic  
Reglament sobre Producció i Etiquetatge dels Productes Ecològics i del Comité d'Agricultura Ecològica de la Comunitat Valenciana (CAECV)  
CAPÍTOL I  
Àmbit d'aplicació i protecció  
Article 1. Àmbit d'aplicació   
1. La protecció dels productes ecològics atorgada per la normativa europea vigent en matèria de producció i etiquetatge dels productes ecològics, s'aplicarà als productes que, previstos en l'article 1, apartat 2, del Reglament (CE) 834/2007, de 28 de juny, sobre producció i etiquetatge dels productes ecològics, amb totes les seues modificacions, i la resta de disposicions complementàries i d'aplicació, hagen sigut obtinguts per mitjà de mètodes ecològics de producció i es comercialitzen o es comercialitzaran com a ecològics.   
2. Els productes ecològics, de l'apartat primer d'este article, queden protegits si en aplicació de les condicions establides en la normativa europea, estatal i autonòmica vigent en matèria de producció i etiquetatge dels productes ecològics, complixen en qualsevol etapa, des de la producció primària d'un producte ecològic fins al seu emmagatzemament, transformació, transport, venda i subministrament al consumidor final i, quan corresponga, les activitats d'etiquetatge, publicitat, importació, exportació i subcontractació, tots els requisits exigits en esta, en este reglament i en la legislació vigent que els siga aplicable.   
3. Este reglament s'aplicarà sense perjudici d'altres disposicions autonòmiques o nacionals conformes a la legislació comunitària relativa als productes especificats en este article, com ara les disposicions que regixen la producció, la preparació, la comercialització, l'etiquetatge i el control, inclosa la legislació en matèria de productes alimentaris i nutrició animal.   
Article 2. Àmbit de protecció i termes protegits   
1. Els termes ecològic i biològic i els seus derivats o abreviatures, com ara bio i eco, utilitzats aïlladament o combinats amb altres vocables, queden reservats i protegits per als productes que, tenint les condicions establides en este reglament derivades d'allò que es preveu en el Reglament (CE) número 834/2007, de 28 de juny de 2007, del Consell, sobre productes ecològics, i pel qual es deroga el Reglament (CEE) 2092/1991, complisquen, en totes les etapes de producció, preparació i distribució, tots els requisits exigits en este i en la legislació vigent que els siga aplicable.   
2. D'acord amb allò que es preveu en la normativa europea, estatal i autonòmica vigent sobre producció i etiquetatge dels productes ecològics queda prohibida la utilització, en altres productes agraris i alimentaris, de noms comercials, marques, expressions, signes i emblemes que per la seua identitat o similitud geogràfica i fonètica amb els noms protegits en el Reglament (CE) número 834/2007, de 29 de juny de 2007, del Consell, sobre productes ecològics, i pel qual es deroga el Reglament (CEE) 2092/1991, pel Comité d'Agricultura Ecològica de la Comunitat Valenciana (d'ara endavant CAECV), o amb els signes o emblemes característics d'este, puguen induir confusió sobre la naturalesa o l'origen dels productes amb què són objecte d'esta reglamentació, encara en el cas que vagen precedits per les expressions tipus, estil, gust o altres d'anàlogues.   
Article 3. Òrgans competents   
La defensa dels termes referits a la producció ecològica i els seus logotips, l'aplicació del seu reglament, la vigilància del compliment d'este, així com el foment dels productes ecològics queden encomanats al CAECV, sense perjudici de la competència de les altres administracions públiques en els seus respectius àmbits.   
CAPÍTOL II  
Registres  
Article 4. Tipus de registres   
1. Pel CAECV es portaran els registres següents:   
a) Registre d'Operadors Titulars d'Explotacions Agropecuàries (Registre de Productors).   
b) Registre d'Operadors Titulars d'Empreses d'Elaboració, Manipulació, Envasament, Emmagatzemament, Exportació i/o Comercialització de Productes Ecològics (Registre d'Empreses).   
c) Registre d'Operadors Titulars d'Empreses Importadores de Països Tercers (Registre d'Importadors).   
2. Una vegada s'haja concedit la certificació, la sol·licitud de certificació donarà lloc a la inscripció en el registre corresponent segons l'abast de la certificació sol·licitada. La inscripció suposarà l'acceptació expressa de les condicions establides pel CAECV per al procés de certificació del producte ecològic.   
3. Les sol·licituds de certificació per als registres a què fan referència les lletres a, b, c de l'apartat primer d'este article, es dirigiran al CAECV, i s'hi adjuntaran les dades, els documents i els comprovants que en cada cas siguen requerits per les disposicions i les normes vigents en matèria de producció ecològica i en l'específica del tipus de producte que es tracte i en el manual de qualitat del CAECV, en els impresos que dispose el CAECV, que hauran de ser degudament emplenats.   
4. El CAECV podrà crear qualsevol altre registre que estime necessari per al millor desenrotllament de les seues funcions i siga convenient per a una adequada organització de l'activitat ecològica i el seu control.   
5. Els òrgans competents del CAECV denegaran les certificacions que no complisquen tots els requisits establits en la normativa europea, estatal i autonòmica vigent en matèria de producció i etiquetatge dels productes ecològics, i que no s'ajusten als preceptes d'este reglament i als acords adoptats pel CAECV sobre condicions complementàries de caràcter tècnic que hagen de tenir els productors, les empreses o els importadors.   
6. La inscripció en estos registres no eximix els interessats de l'obligació d'inscriure's en aquells registres que, amb caràcter general, estiguen establits, cosa que caldrà acreditar prèviament a la sol·licitud de certificació en el CAECV.   
Article 5. Registre d'Operadors Titulars d'Explotacions Agropecuàries (Registre de Productors)   
1. En el Registre d'Operadors Titulars d'Explotacions Agropecuàries s'inscriuran totes aquelles parcel·les, explotacions ramaderes i explotacions aqüícoles situades en l'àmbit territorial del CAECV.   
2. En la sol·licitud figuraran: el nom del titular i del representant davant del CAECV, el domicili, el terme municipal, el polígon i la parcel·la on estiga situada la seua explotació, així com la superfície en producció, l'espècie, la varietat i totes les dades que siguen necessàries per a la seua certificació.  
3. El CAECV entregarà als productors inscrits una credencial de l'esmentada inscripció.   
Article 6. Registre d'Operadors Titulars d'Elaboració, Manipulació, Envasament, Emmagatzemament, Exportació i/o Comercialització de Productes Ecològics (Registre d'Empreses)   
1. En el Registre d'Operadors Titulars d'Elaboració, Manipulació, Envasament, Emmagatzemament, Exportació i/o Comercialització de Productes Ecològics s'inscriuran totes aquelles persones físiques o jurídiques ubicades en l'àmbit territorial del CAECV que disposen de les corresponents instal·lacions degudament registrades.   
2. En la sol·licitud figuraran: el nom o raó social de l'empresa, localitat, emplaçaments, característiques, sistemes d'elaboració, manipulació, envasament, emmagatzemament, i totes les dades que siguen necessàries per a la perfecta identificació de l'empresa i per a aconseguir la certificació que sol·licita. En el cas que l'empresa no siga propietària dels locals es farà constar esta circumstància, i s'hi indicarà el nom del propietari.   
3. El CAECV entregarà a les empreses inscrites una credencial de l'esmentada inscripció.   
Article 7. Registre d'Operadors Titulars d'Empreses Importadores de Països Tercers (Registre d'Importadors)   
1. En el Registre d'Operadors Titulars d'Empreses Importadores de Països Tercers s'inscriuran totes aquelles persones físiques o jurídiques ubicades en l'àmbit territorial del CAECV que disposen de les corresponents instal·lacions degudament registrades.   
2. En la sol·licitud figuraran: el nom de l'importador, el seu domicili, el lloc on s'ubiquen les seues instal·lacions i totes les dades que siguen necessàries per a la seua certificació i resulten exigibles d'acord amb la normativa aplicable.   
Article 8. Separació de processos i operacions   
1. Serà condició indispensable per a la inscripció en el Registre de Productors que els processos de producció implantats permeten la perfecta separació dels productes ecològics dels no ecològics, i han de quedar ambdós en tot moment perfectament identificats.   
2. En les empreses inscrites en els diferents registres es podrà realitzar l'elaboració, la manipulació, l'envasament, l'emmagatzemament, l'exportació, la importació i/o la comercialització de productes ecològics, sempre que les esmentades operacions es realitzen de manera separada de les referides als productes no ecològics i que es garantisca el control d'estos processos. A este efecte el CAECV establirà les mesures de control que estime necessàries.   
Article 9. Vigència d'inscripcions   
1. Per a la vigència de les inscripcions en els corresponents registres serà indispensable que l'operador complisca en tot moment els requisits que imposa este reglament i la normativa europea, estatal i autonòmica vigent en matèria de producció i etiquetatge dels productes ecològics, així com la resta de condicions tècniques i complementàries aprovades pel CAECV, i haurà de comunicar a l'òrgan competent respectiu del CAECV qualsevol variació que afecte les dades subministrades en la sol·licitud de certificació quan esta es produïsca.   
En conseqüència, l'òrgan competent respectiu del CAECV podrà suspendre o anul·lar les inscripcions quan els titulars d'estes no s'atinguen a estes prescripcions, després de la comprovació corresponent.   
2. Les inscripcions en els registres del CAECV seran renovades de manera simultània des del moment que es produïsquen els manteniments de les certificacions obtingudes pels respectius operadors.   
3. Els actes derivats de les inscripcions podran ser impugnats internament davant del superior jeràrquic a què estiguen adscrits, de conformitat amb allò que s'establix en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
CAPÍTOL III  
Drets i obligacions  
Article 10. Drets   
1. Totes les persones físiques o jurídiques que estiguen inscrites en els registres indicats en l'article 4 d'este reglament poden produir productes ecològics amb destinació a l'elaboració, manipulació, envasament, emmagatzemament, exportació, importació i/o comercialització de productes ecològics.   
2. Només es poden aplicar els termes protegits pel CAECV als productes procedents d'operadors inscrits en els registres corresponents que hagen sigut produïts i elaborats d'acord amb les normes exigides per este reglament, que tinguen les condicions que han de caracteritzar-los i que superen el procés de certificació.   
Article 11. Obligacions   
1. Les persones físiques o jurídiques que tinguen inscrites les seues explotacions en el Registre d'Operadors Titulars d'Explotacions Agropecuàries per haver superat el procés de certificació queden obligades al seu manteniment i, per tant, al compliment de les disposicions d'este reglament.   
2. Les persones físiques o jurídiques que tinguen inscrites empreses en els corresponents registres per haver superat el procés de certificació queden obligades al seu manteniment i, per tant, al compliment de les disposicions d'este reglament.   
3. Per a poder beneficiar-se dels servicis que preste el CAECV, les persones físiques o jurídiques inscrites en els corresponents registres han d'estar al corrent de pagament de les quotes a què es fa referència en l'article 28 d'este reglament.   
Article 12. Exclusivitat   
1. Els termes protegits per la normativa vigent en matèria de producció i etiquetatge dels productes ecològics només es poden usar en noms comercials, raons socials i marques per aquells operadors que produïsquen, elaboren, manipulen, envasen, emmagatzemen, exporten, importen i/o comercialitzen productes certificats pel CAECV.   
2. Les marques, símbols, emblemes, llegendes publicitàries o qualsevol altre tipus de propaganda que s'utilitzen aplicats als productes ecològics, protegits per la normativa vigent en matèria de producció i etiquetatge dels productes ecològics, que regula este reglament, no podran ser usats de manera simultània en cap concepte, ni tan sols pels operadors inscrits en els registres, en la comercialització de productes que no atinguen a esta normativa i a este reglament.   
Article 13. Etiquetatge   
1. En l'etiquetatge dels productes ecològics figurarà obligatòriament de manera destacada el nom dels termes protegits pel CAECV i els indicats en la normativa europea, nacional o autonòmica vigent sobre producció i etiquetatge dels productes ecològics, a més de les dades que, amb caràcter general, es determinen en la legislació vigent.   
2. Abans de la posada en circulació dels etiquetatges dels productes ecològics, el CAECV els autoritzarà i verificarà a este efecte només la correcta indicació dels termes protegits pel CAECV d'acord amb la legislació vigent, i emetrà per tant l'esmentada autorització sobre la base d'eixe exclusiu particular i advertirà el sol·licitant que tal autorització ho és sense perjudici del deure de compliment de la normativa relativa als drets de propietat industrial i als requisits sobre qualsevol altra normativa que fóra d'aplicació.   
3. Siga quin siga el tipus d'envàs del producte ecològic procedent de les empreses inscrites en el Registre d'Operadors Titulars d'Empreses d'Elaboració, Manipulació, Envasament, Emmagatzemament, Exportació i/o Comercialització de Productes Ecològics destinats al consumidor final, aniran proveïts de la identificació de garantia, autoritzades pel CAECV, que hauran de ser col·locades en l'empresa, d'acord amb les normes que es determinen i sempre en la forma que no permeta una segona utilització.   
4. El CAECV adoptarà una marca i un emblema com a símbol dels productes ecològics.   
Article 14. Comercialització   
1. Podran comercialitzar productes ecològics els operadors inscrits en els corresponents registres que complisquen els requisits establits en este reglament, en la normativa vigent en matèria de producció i etiquetatge dels productes ecològics i els altres requisits tècnics que aprove el CAECV.   
2. La comercialització a granel i envasada de productes ecològics es realitzarà de manera que puga ser controlada pel CAECV, en coherència amb la traçabilitat i el procediment de certificació establida. El CAECV establirà les mesures de control que estime pertinents per a garantir el compliment dels requisits establits en el reglament i els altres requisits tècnics aprovats pel CAECV.   
CAPÍTOL IV  
El Comité d'Agricultura Ecològica de la Comunitat Valenciana (CAECV)  
Article 15. Naturalesa jurídica   
1. El CAECV és una corporació de dret públic, de les regulades pel Decret 222/2007, de 9 de novembre, del Consell, i pel Decret 46/2010, de 12 de març, del Consell, pel qual es modifica: l'article 4, apartat 4; l'article 6, apartat 3; l'article 7, apartats 1, 3 i 5; l'article 8, apartat 1; i l'article 11, apartats 2, 3, 4 i 5, del Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana i, per tant, dotada de personalitat jurídica pròpia i de plena capacitat d'obrar per al desenrotllament de les seues finalitats, que pot realitzar qualsevol classe d'actes de gestió i administració, amb caràcter general subjecta la seua activitat al dret privat, excepte en les actuacions que impliquen l'exercici de potestats o funcions públiques, en les quals s'ha de subjectar al dret administratiu.   
2. Els actes realitzats pel CAECV en actuacions subjectes al dret administratiu, en exercici de potestats públiques, podran ser recorregudes davant del superior jeràrquic a què el CAECV està adscrit. A excepció de les decisions sobre la certificació de productes a l'efecte de garantir la independència en la presa de decisions de l'òrgan de control i certificació.   
3. Les decisions del CAECV sobre la certificació de productes podran ser recorregudes davant del CAECV per mitjà d'un escrit dirigit al Comité de Parts, en el termini de 30 dies naturals, que resoldrà. La interposició d'este recurs no tindrà en cap moment efectes suspensius respecte la decisió, acord o acte recorregut.   
4. Les decisions del CAECV en actuacions subjectes al dret privat, quan siguen qualificades com a actes de tràmit qualificats de l'article 107.1 de la Llei 30/1992, podran ser recorregudes davant del Ple de l'Òrgan de Gestió perquè resolga. En cas de discrepància amb el recurs, el sol·licitant estarà subjecte a allò que es disposa davant de les normes que regixen el dret privat.  
5. El CAECV disposarà d'una assegurança de responsabilitat civil per a atendre les contingències que es produïren en el compliment de les seues funcions, tal com exigix el compliment de la UNE-EN 45023 o norma que la substituïsca.   
Article 16. Àmbit de competència   
El seu àmbit de competència, sense perjudici d'allò que s'establix en l'article 18, estarà determinat:   
a) Pel que fa a l'àmbit territorial, per tot el territori de la Comunitat Valenciana.   
b) Pel que fa als productes, pels definits en la normativa europea vigent relativa a la producció i l'etiquetatge dels productes ecològics en qualsevol etapa, des de la producció primària d'un producte ecològic fins al seu emmagatzemament, transformació, transport, venda i subministrament al consumidor final i, quan corresponga, les activitats d'etiquetatge, de publicitat, d'importació, d'exportació i de subcontractació, així com per tots aquells altres productes que estiguen inclosos en el manual de qualitat del CAECV o que de totes maneres o formes participen en els processos de producció i/o elaboració dels productes a què es referix este reglament.   
c) Pel que fa a les persones, per les persones físiques o jurídiques inscrites en els diferents registres previstos en este reglament.   
Article 17. Relació amb altres consells o entitats   
1. Des del seu vessant socioeconòmic de defensa dels interessos del sector, el CAECV podrà estar facultat per a promoure o afavorir els acords col·lectius interprofessionals entre operadors inscrits en els seus registres, federar-se amb altres consells o òrgans de gestió, constituir fundacions i associacions, i participar en entitats i empreses tant públiques com privades.   
2. En l'àmbit privat de les seues activitats, el CAECV podrà arribar a acords o convenis amb tercers que li permeten proporcionar garanties sobre productes, sistemes o servicis en virtut del marc jurídic aplicable.   
Article 18. Funcions   
1. La finalitat del CAECV és el control, la certificació, la representació i la defensa dels productes ecològics, la investigació i la promoció respecte d'estos, així com complir o fer complir este reglament, i es proposaran a este efecte les disposicions que siguen necessàries.   
2. El CAECV, com a entitat de gestió, ha d'exercir les funcions següents:   
a) Elaborar i proposar a la conselleria corresponent el seu reglament així com les seues possibles modificacions.   
b) Orientar la producció i qualitat, i promocionar i informar els consumidors sobre els productes ecològics i, en particular, sobre les seues característiques específiques de qualitat.   
c) Elaborar el manual de qualitat del CAECV, així com els procediments, formats i la resta de documents propis del sistema de qualitat i del sistema de control i certificació d'acord amb allò que s'establix en la norma UNE-EN 45277 o norma que la substituïsca, tots estos han de ser degudament ratificats pel Comité de Parts.   
d) Verificar el compliment dels requisits mínims de control per a la concessió inicial i per al manteniment de la certificació a què s'ha de sotmetre cada operador inscrit en totes i cada una de les etapes de producció, preparació i distribució, regulats per la normativa vigent en sobre producció i etiquetatge dels productes ecològics i per este reglament.   
e) Verificar els requisits que ha de complir l'etiquetatge dels productes ecològics en l'àmbit de les seues competències, així com gestionar la identificació de garantia.   
f) Expedir, si és procedent, certificats i autoritzar les identificacions de garantia.   
g) Organització, funcionament, gestió i administració dels registres definits en este reglament i aquells que siguen determinats per la legislació vigent.   
h) Establir i gestionar el cobrament de les quotes a què es fa referència en l'article 28 d'este reglament i la resta de drets, d'acord amb la legislació vigent, per al finançament del CAECV, d'acord amb allò que es disposa en este reglament.   
i) Col·laborar amb les autoritats competents en matèria de producció ecològica.   
j) Elaborar els pressupostos, que s'han d'aprovar, en la forma que determine la legislació vigent.   
k) Administrar i gestionar els ingressos i fons, i ordenar els pagaments.   
l) Organitzar el seu règim intern.   
m) Organitzar i dirigir els servicis del CAECV.   
n) Contractar, en règim laboral, al personal necessari per al compliment de les seues funcions.   
o) Vetlar pel desenrotllament sostenible de la zona de producció, elaborar estadístiques de producció, elaboració i etiquetatge dels productes ecològics per a ús intern i per a la seua difusió i coneixement.   
p) Difondre el coneixement i l'aplicació dels sistemes de producció ecològica i dels productes que d'esta s'obtenen.   
q) Proposar a la conselleria competent en matèria d'agricultura i alimentació actuacions en matèria de producció ecològica.   
r) Elaborar sistemes de referència que s'han de basar en criteris objectius i quantificables i que puguen ser registrats.   
s) Elaborar plans de formació sobre reglamentació, gestió d'auditoria, seguretat alimentària, traçabilitat, sistemes de gestió (medi ambient, qualitat, seguretat), entre d'altres.   
t) Proporcionar garantia sobre el compliment de plecs de condicions aplicables a productes, sistemes o servicis.   
u) Crear, elaborar i mantindre actualitzats els censos electorals dels operadors.   
v) L'organització dels processos d'elecció dels respectius òrgans gestors.   
w) Totes les altres funcions l'exercici de les quals puga ser-li delegat per la conselleria competent en matèria d'agricultura i alimentació, per ser necessàries per al compliment de les finalitats que té encarregades.   
2. El CAECV, com a autoritat de control i certificació, exercirà la funció de control i certificació del compliment, per part dels operadors, del Reglament del CAECV i de la normativa vigent sobre producció i etiquetatge dels productes ecològics, d'acord amb els criteris i principis de la norma sobre requisits generals per a entitats que realitzen la certificació de producte UNE-EN 45823 o norma que la substituïsca.   
Article 19. Estructura, organització i funcionament   
1. El CAECV s'estructura en els òrgans següents:  
a) L'Òrgan de Gestió del CAECV.   
b) L'Òrgan de Control del CAECV.   
2. L'Òrgan de Gestió del CAECV estarà constituït per:   
a) El/la president/a.   
b) El/la vicepresident/a, triat/da entre els vocals de la mateixa manera que el/la president/a.   
c) El/la tresorer/a, triat/da entre els vocals de la mateixa manera que el/la president/a.   
d) El/la director/a gerent.   
e) El Ple.   
f) La Comissió Permanent.   
g) El Comité de Parts.   
3. L'Òrgan de Control estarà constituït per:   
a) La Direcció de Certificació.   
b) El cos d'auditors.   
4. El CAECV ha de comunicar a la conselleria competent en matèria d'agricultura i alimentació la seua composició així com les modificacions que s'hi puguen produir.  
5. Per al compliment de les seues finalitats, el CAECV comptarà amb el personal necessari d'acord amb les plantilles aprovades i que figuren dotades en el seu pressupost.   
El CAECV podrà contractar personal adequat per a efectuar treballs extraordinaris sempre que tinga dotació pressupostària aprovada per a este concepte.   
A tot el personal del CAECV li serà aplicable la legislació laboral, es podrà regir per les mateixes normes establides en el conveni col·lectiu del personal laboral al servici de la Generalitat per mitjà dels procediments d'adhesió o extensió de convenis recollits en la normativa corresponent, i sense perjudici d'allò que es poguera derivar de la seua negociació col·lectiva. En cap cas l'esmentat personal del CAECV tindrà la consideració de personal al servici de l'administració de la Generalitat.   
6. El CAECV comptarà amb una estructura administrativa de caràcter executiu al capdavant d'un/a director/a gerent.  
7. El CAECV descriurà el seu sistema de qualitat i el seu sistema de control i certificació en el manual de qualitat, en compliment dels requisits de la norma UNE-EN 45813 o norma que la substituïsca.   
Article 20. Règim electoral   
1. El sistema electoral es regirà per principis de representació democràtica, representativitat dels interessos econòmics dels diferents sectors que integren els productes ecològics, representació paritària dels sectors i autonomia de gestió i d'organització dels processos electorals d'elecció dels òrgans gestors. Les normes i el procediment d'elecció seran els establits en el marc de la convocatòria electoral disposada per la conselleria competent en matèria d'agricultura i alimentació de la Generalitat i en este reglament.   
2. Els censos electorals estaran integrats pels titulars inscrits en els registres, segons es detalla:   
- Cens A: constituït per operadors inscrits en el Registre d'Operadors Titulars d'Explotacions Agropecuàries (Productors).   
- Cens B: constituït per operadors inscrits del Registre d'Operadors Titulars d'Empreses d'Elaboració, Manipulació, Envasament, Emmagatzemament, Exportació i/o Comercialització de Productes Ecològics (Empreses).   
- Cens C: constituït per operadors inscrits en el Registre d'Operadors Titulars d'Empreses Importadores de Països Tercers (Importadors).   
3. La designació dels vocals del CAECV es realitzarà d'acord amb la normativa vigent. Seran triats per un període de quatre anys, i podran ser reelegits.   
4. En el termini de quinze dies a partir de la votació, el Comité en funcions celebrarà la seua última sessió plenària amb la finalitat de donar possessió dels seus càrrecs als vocals electes del nou Comité. En esta sessió, el president en funcions nomenarà els nous vocals electes que, prèvia presentació de les seues credencials o nomenament per les institucions, prendran possessió dels seus càrrecs. El termini per a la presa de possessió dels vocals serà, com a màxim, d'un mes, comptador des de la data de la designació   
5. Les persones triades com a vocals, bé directament o per representar una entitat, han d'estar vinculades als sectors que representen, bé directament o per ser directius de societats que es dediquen a les activitats que han de representar. No obstant, una persona física o jurídica inscrita en diversos registres no podrà tindre representació doble.   
6. La Junta Electoral o òrgan que assumisca eixes funcions rebutjarà aquelles propostes de nomenament que recaiguen en persones les activitats de les quals no corresponguen al sector que han de representar, i serà procedent, en este cas, la nova designació en la forma establida.  
7. Una vegada constituït el nou Ple del CAECV els vocals electes realitzaran les propostes per a l'elecció del nou president del CAECV.  
8. En tot allò que no s'hi preveu serà d'aplicació supletòria la legislació electoral valenciana i, si no n'hi ha, la legislació sobre règim electoral general.   
Article 21. El Ple   
1. Els membres de l'Òrgan de Gestió del CAECV als quals es fa referència en l'article 20.2 es reuniran en Ple i en comissions.   
2. El Ple estarà constituït per:   
a) Pel sector productor, cinc vocals en representació dels operadors inscrits en el Registre d'Operadors Titulars d'Explotacions Agropecuàries (Productors).   
b) Pel sector elaborador, cinc vocals: quatre en representació del subsector de titulars d'empreses d'elaboració, manipulació, envasament, emmagatzemament i exportació triats d'entre els operadors inscrits en el Registre d'Operadors Titulars d'Empreses d'Elaboració, Manipulació, Envasament, Emmagatzemament, Exportació i/o Comercialització de Productes Ecològics (Empreses); i un, en representació del subsector d'empreses importadores a tercers països triat d'entre els operadors inscrits en el Registre d'Operadors Titulars d'Empreses Importadores de Països Tercers (Importadors).   
c) El/la director/a general competent en matèria de qualitat agroalimentària, o qui este/a designe formarà part del Ple, amb veu però sense vot, en qualitat de representant de la conselleria competent en matèria d'agricultura i alimentació.   
d) El/la director/a general competent en matèria de medi ambient, o qui este/a designe formarà part del Ple, amb veu però sense vot, en qualitat de representant de la conselleria competent en matèria de medi ambient.   
e) El secretari del Ple.   
3. Per cada un dels càrrecs de vocals electes del CAECV es designarà un suplent, triat de la mateixa manera que el titular.  
4. Produirà una vacant el vocal:   
a) Que durant el període de vigència del seu càrrec li siga retirada la certificació per infracció greu en el compliment dels requisits exigits en la normativa comunitària, estatal o autonòmica vigent en matèria de producció ecològica, així com en les matèries que regula este reglament o la resta de condicions tècniques aprovades pel CAECV.   
b) Que represente una entitat que durant l'esmentat període li haja sigut retirada la certificació per una infracció greu en el compliment dels requisits exigits en la normativa comunitària, estatal o autonòmica vigent en matèria de producció ecològica, així com en les matèries que regula este reglament o la resta de condicions tècniques aprovades pel CAECV.   
c) A petició pròpia o de l'entitat que el va proposar, i una vegada acceptada la seua dimissió pel Ple o efectuada, si s'escau, la comunicació per aquella entitat proponent.   
d) Per absència injustificada a tres sessions consecutives o a cinc alternes.   
e) Per produir una vacant en els registres del CAECV.   
Article 22. El funcionament del Ple i comissions   
1. El Ple es reunirà quan el convoque el president, bé per iniciativa pròpia o a petició d'una quarta part dels vocals. Serà obligatori celebrar sessió, almenys, una vegada al trimestre.  
2. Les sessions del Ple del CAECV es convocaran amb huit dies d'antelació, almenys, i s'ha d'ajuntar a la citació l'orde del dia per a la reunió, prèviament assenyalat. En cas de necessitat, quan així ho requerisca la urgència de l'assumpte segons el parer del president, se citarà els vocals per fax o un altre mitjà tècnic que deixe constància de la seua recepció, amb vint-i-quatre hores d'anticipació, com a mínim. En tot cas, el Ple del CAECV quedarà vàlidament constituït quan estiguen presents la totalitat dels seus membres i així ho acorden per unanimitat.  
3. El vot dels membres del Ple és personal i intransferible, i no pot ser delegat en cap cas i només es pot emetre en la sessió corresponent.  
4. Els acords del Ple de l'Òrgan de Gestió del CAECV s'adoptaran per majoria de membres presents. Perquè els acords es consideren vàlids serà necessari que estiguen presents més de la mitat dels qui componguen el Ple. El president tindrà vot de qualitat.  
5. Per a resoldre qüestions de tràmit o en aquells casos en què s'estime necessari, es podrà constituir una Comissió Permanent que estarà formada pel president, el secretari del Ple i tres vocals titulars designats pel Ple. En la sessió en què s'acorde la constitució de l'esmentada Comissió Permanent s'acordaran també les missions específiques que li competixen i les funcions que exercirà.  
6. El Ple de l'Òrgan de Gestió del CAECV podrà establir les comissions que crega oportunes per a resoldre assumptes concrets de la seua especialitat. Les resolucions que adopten les comissions seran comunicades al Ple.   
7. El Ple podrà crear comités necessaris per a la implantació del sistema de qualitat del CAECV, i definirà les seues funcions en el manual de qualitat del CAECV.   
8. El Ple tindrà un secretari del Ple que tindrà les funcions següents:   
a) Preparar els treballs del Ple i comissions, així com tramitar l'execució dels seus acords.   
b) Assistir a totes les sessions del Ple i comissions amb veu, però sense vot.   
c) Trametre les convocatòries, estendre actes.   
d) Custodiar els llibres i els documents del Comité.   
e) Expedir certificats de les consultes, dictàmens i acords aprovats.   
f) El secretari del Ple dóna suport tècnicament i administrativament al president i l'assessora en dret exercint les seues funcions amb objectivitat i imparcialitat.   
g) El secretari del Ple serà el director gerent del CAECV.   
9. En allò que no s'establix en este reglament, respecte al funcionament del Ple i de la Comissió, s'aplicarà supletòriament allò que s'ha establit per als òrgans col·legiats en la normativa reguladora del règim jurídic de les administracions públiques i del procediment administratiu comú.   
Article 23. President   
1. Serà nomenat pel titular de la conselleria competent en matèria d'agricultura i alimentació de la Generalitat a proposta del Ple, d'acord amb allò que es preveu en l'article 7, apartat 3, del Decret 222/2007, de 9 de novembre, en la redacció feta pel Decret 46/2010, de 12 de març, del Consell.  
2. El seu nomenament serà publicat en el Diari Oficial de la Comunitat Valenciana.   
3. El president té la representació legal del CAECV i presidix habitualment tots els seus òrgans i exercirà les funcions de president del Ple de l'Òrgan de Gestió.  
4. El president té encomanades les funcions següents:   
a) La representació legal del CAECV, inclosos els supòsits de procediments judicials. Esta representació podrà ser delegada de manera expressa en el vicepresident, en els casos que siga necessari.   
b) Fer complir i complir les disposicions legals i reglamentàries, de caràcter general i específiques, d'aplicació al CAECV.   
c) Administrar els ingressos i els fons del CAECV i ordenar els pagaments. L'ordenació dels pagaments que es faran amb la firma mancomunada del president, i la del vicepresident o la del tresorer.   
d) Convocar i presidir les sessions del Ple de l'Òrgan de Gestió del CAECV, assenyalar l'orde del dia de les sessions, sotmetre a la decisió d'este els assumptes de la seua competència i ordenar l'execució dels acords adoptats.   
e) Proposar al Ple la contractació, suspensió i renovació del personal del CAECV, previ assessorament i informes que es requerisquen. En el cas del personal de qualsevol àrea relacionada amb el control i la certificació, la contractació, renovació o suspensió s'efectuarà a proposta del director gerent.   
f) Procurar la publicació dels acords que adopte el CAECV de coneixement necessari per a tots els operadors inscrits, i remetre a la conselleria competent en matèria d'agricultura i alimentació còpia dels esmentats acords per a la seua publicació i compliment general, sense perjudici de remetre aquells altres que per la seua rellevància i importància hagen de ser coneguts per l'administració competent.   
g) Elaborar informes verbals o escrits al Comité per al seu estudi i aprovació, i comptarà, per a això, amb els informes complementaris d'assessors que estimen pertinents.   
h) Ordenar i vigilar l'execució dels acords adoptats.   
i) Organitzar l'àrea de comunicació, promoció i relacions institucionals i totes aquelles àrees que no estiguen relacionades amb les activitats de control i certificació dels titulars dels registres.   
j) Aquelles altres funcions que el CAECV acorde o que li encomane la conselleria competent en matèria d'agricultura i alimentació.   
5. La duració del mandat del president serà de quatre anys, i podrà ser reelegit.   
6. El president cessarà per expiració del terme del seu mandat, per pèrdua de confiança o a petició pròpia, i una vegada acceptada la seua dimissió pel Ple de l'Òrgan de Gestió del CAECV i ratificada l'esmentada acceptació per la conselleria competent en matèria d'agricultura i alimentació.   
7. En el cas de cessament o defunció, el Ple de l'Òrgan de Gestió del CAECV, en el termini d'un mes, proposarà a la conselleria competent en matèria d'agricultura i alimentació de la Generalitat la designació de nou president, el mandat del qual serà només pel temps que li restava al president anterior. Les sessions del CAECV en les quals s'estudie la proposta de nou president seran presidides pel vicepresident.   
Article 24. Vicepresident del CAECV   
1. Al vicepresident li correspon:   
a) Col·laborar amb el president en l'exercici de les seues funcions.   
b) Exercir les funcions que el president expressament li delegue.   
c) Substituir el president en els casos de vacant, absència, malaltia o una altra causa legal.   
d) Les altres funcions que li encomanen el president o el Ple, relacionades amb la preparació i instrumentació dels assumptes de la competència del CAECV.   
Article 25. El/a tresorer/a del CAECV   
Serà funció del/de la tresorer/a supervisar el funcionament econòmic del CAECV.   
Article 26. El/la director/a del CAECV   
1. El CAECV tindrà un director gerent que tindrà com a comeses específiques les següents:   
a) Haurà de definir i documentar el sistema de qualitat del CAECV. El sistema de qualitat estarà documentat pel manual de qualitat del CAECV i els procediments generals i específics establits d'acord amb la norma UNE-EN 45999 o norma que la substituïsca.   
b) Els assumptes relatius al règim intern del CAECV, tant del personal com administratius.   
c) L'organització i la direcció, seguint les directrius generals marcades pel CAECV, dels servicis administratius i tècnics del CAECV, del funcionament dels quals serà responsable davant del Ple del CAECV.   
d) La direcció i la coordinació de tot el personal que presta els seus servicis al CAECV i la supervisió del funcionament correcte de totes les seues àrees d'actuació.   
e) L'avaluació i el seguiment de les tasques pròpies del CAECV encarregades a organismes aliens al CAECV, si és procedent.   
f) Vetlar pel correcte compliment de la normativa vigent en matèria de producció agroalimentària ecològica.   
g) La gestió econòmica del CAECV, elaborarà els avantprojectes de pressupost i la memòria anual.   
h) La confecció de la informació tècnica sol·licitada pel CAECV.   
i) Les funcions que li encomane el president relacionades amb els assumptes de la competència del CAECV.   
j) Participar en les sessions del Ple amb veu però sense vot.   
k) Gestionar la col·laboració dels servicis del CAECV amb la conselleria competent en matèria d'agricultura i alimentació.   
2. El director gerent serà el secretari del Ple de l'Òrgan de Gestió i de qualsevol dels òrgans del CAECV.   
Article 27. El Comité de Parts   
1. És un òrgan col·legiat independent del Ple de l'Òrgan de Gestió del CAECV, la funció essencial del qual és la d'exercir la supervisió de les actuacions de certificació pel que fa a l'aplicació dels procediments aprovats que desenrotlle l'Òrgan de Control, vetlar per la participació de totes les parts significativament interessades en el desenrotllament de les polítiques i els principis relacionats amb el contingut i el funcionament del sistema de certificació.  
2. El Comité de Parts haurà d'estar lliure de qualsevol pressió comercial, financera o de qualsevol altre tipus que poguera influir en les seues decisions, i ha de garantir la representació i l'equilibri d'interessos. Les seues normes de funcionament estan detallades en el manual de qualitat del CAECV.   
Article 28. Finançament   
1. El finançament de les obligacions del CAECV s'efectuarà amb els recursos següents:   
a) Les quotes de caràcter obligatori establides pel CAECV, d'acord amb la normativa vigent sobre producció i etiquetatge dels productes ecològics, a tots els operadors en recompensa dels servicis en matèria de control i certificació. La quantificació de les esmentades quotes serà fixada en les tarifes del CAECV mitjançant un acord del Ple del CAECV i, si s'escau, revisades anualment per acord de l'esmentat Ple.   
b) Els imports derivats de les quotes establides o les que es puguen establir en el futur pel Ple.   
c) Els ingressos procedents de servicis prestats pel CAECV.   
d) Les subvencions, llegats i donatius que es reben.   
e) Les quantitats que puga percebre en concepte d'indemnització per danys i perjudicis ocasionats al CAECV o als interessos que representa.   
f) Els béns que constituïxen el seu patrimoni i els productes i vendes d'este.   
g) Tots aquells altres recursos que per qualsevol títol li corresponguen.   
2. En el cas d'impagament de quota per part d'un operador, previ requeriment del CAECV que no siga degudament atés en el termini de tres mesos, es produirà la baixa en els registres corresponents de l'operador.  
3. El CAECV garantirà en tot cas a l'Òrgan de Control adscrit a este els recursos econòmics necessaris per a l'exercici de les seues funcions de certificació.   
Article 29. Sistema d'autocontrol   
De conformitat amb allò que s'establix en l'article 8 del Decret 222/2007, de 9 de novembre, del Consell, i del Decret 46/2010, de 12 de març, del Consell, el CAECV estarà sotmés a auditories tècniques, econòmiques, financeres o de gestió.   
CAPÍTOL V  
Òrgan de control i certificació  
Article 30. Naturalesa jurídica   
1. D'acord amb allò que s'establix en el capítol II, del Decret 222/2007, de 9 de novembre, del Consell, i del Decret 46/2010, de 12 de març, del Consell, s'opta pel sistema de control previst en l'article 11, apartat 2, subapartat 2.2 b, d'este últim. El control i la certificació dels productes ecològics certificats pel CAECV s'efectuarà per un òrgan de control integrat en el CAECV.  
2. Les actuacions d'este Òrgan de Control es realitzaran d'acord amb allò que es disposa en la norma UNE-EN 45464 o norma que la substituïsca.  
3. Per a l'àmbit de la protecció dels productes ecològics es constituïx en el si del CAECV un òrgan de control i certificació que tindrà la funció essencial de certificar quan siga procedent el compliment, per part dels operadors, del Reglament del CAECV i de la normativa europea, estatal i autonòmica vigent en matèria de producció i etiquetatge dels productes ecològics, d'acord amb els principis i criteris de la norma UNE-EN45011, i proporcionarà d'esta manera als operadors condicions de competència lleial i garantirà la deguda protecció als consumidors.   
Article 31. Composició i norma d'actuació   
1. L'Òrgan de Control i Certificació estarà constituït per:   
a) La Direcció de Certificació (comité, grup o persona), de la qual forma part el Comité de Certificació.   
b) Un cos d'auditors.   
2. L'Òrgan de Control i Certificació en l'exercici de la seua activitat de certificació serà supervisat pel Comité de Parts pel que fa a l'aplicació dels procediments del manual de qualitat als operadors del CAECV.  
3. El personal tècnic del cos d'auditors es proveirà segons els paràmetres establits en el manual de qualitat i en el procediment específic per a la qualificació i supervisió de l'actuació del personal tècnic.   
Article 32. El Comité de Certificació   
El Comité de Certificació és un òrgan executiu que forma part de l'Òrgan de Control del CAECV, i que té com a funció decidir, amb caràcter vinculant, sobre la concessió, el manteniment, la reavaluació, l'ampliació, la suspensió i la retirada de certificació, en aplicació de les condicions establides en la normativa vigent en matèria de producció i etiquetatge dels productes ecològics i del sistema de control i certificació del CAECV i vetla perquè es complisca la normativa vigent en matèria de producció ecològica. Les seues normes de funcionament estan detallades en el manual de qualitat del CAECV.   
Article 33. Manual de qualitat   
1. La normativa d'actuació de l'Òrgan de Control, el seu sistema de funcionament, el seu sistema de qualitat, el seu sistema de control i certificació, i els procediments generals i específics establits quedaran recollits en un manual de qualitat que elaborarà el CAECV d'acord amb els criteris de la norma UNE-EN-4501 o norma que la substituïsca.  
2. El CAECV elaborarà un manual de normes internes dins del manual de qualitat que serà de general coneixement i estarà a disposició de tots els operadors inscrits en els diversos registres del CAECV. Els criteris d'actuació, sobre control i certificació dels productes ecològics, s'ajustaran a la normativa vigent sobre la producció i etiquetatge dels productes ecològics, a este reglament i al manual de qualitat.  
3. Els requisits de control mínims que cal que complisquen els operadors del CAECV es troben definits en la normativa europea, estatal i autonòmica vigent en matèria de producció i etiquetatge dels productes ecològics, així com en la resta de condicions tècniques i complementàries aprovades pel CAECV i en el manual de qualitat del CAECV.   
CAPÍTOL VI  
Els incompliments del Reglament del CAECV  
Article 34. Incompliments   
1. Els incompliments a açò que es disposa en este reglament pel que fa a la normativa vigent sobre producció i etiquetatge dels productes ecològics al manual de qualitat del CAECV, podran determinar suspensió temporal o retirada definitiva de la certificació amb la consegüent prohibició de l'ús dels termes protegits i baixa en els registres del CAECV, prèvia tramitació del corresponent expedient, i sense perjudici de les sancions que per contravindre la legislació comunitària, estatal o autonòmica pogueren ser imposades pels òrgans competents.  
2. Els incompliments que es puguen produir amb relació als acords del CAECV amb relació a l'exercici de potestats públiques que no tinguen cap relació amb la certificació de producte podran ser objecte de recurs d'alçada davant del conseller competent en la matèria, de conformitat amb allò que s'establix en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Els incompliments que es puguen produir amb relació als acords del CAECV amb relació a l'exercici de potestats privades podran ser objecte de recurs davant del Ple de l'Òrgan de Gestió.


Còpia Permalink ELI